Vale of White Horse
<s>Vale of White Horse (prevedeno Dolina bijelog konja) je distrikt od 120,988 stanovnika na jugu Engleske u Grofoviji Oxfordshire.</s><s>Sve do 1974. bio dio Grofovije Berkshire, ali je tad prebačen u Grofoviju Oxfordshire.</s>

<s>Administrativni centar distrikta je grad Abingdon.</s>

<s>Geografske karakteristike</s>

<s>Glavna karakteristika distrikta je plodna dolina (Vale) koja leži nešto sjevernije od vapnenačkih brda Berkshire Downsa.</s><s>Ta dolina se proteže od sela Shrivenhama do Abingdona u dužinu od 27 km, oplakuje je rijeka Ock pritoka Temze.</s>

<s>Distrikt je poznat po - Ufingtonskom bijelom konju, to je prahistorijski reljef isklesan u krečnjaku, ogromna figura konja duga 110 metara, visoka 40 metara, pa se može vidjeti jedino iz zraka i to kad je trava pokošena.</s><s>Nalazi se na brdu Downsa - White Horse (Bijeli konj), visokom 262 metra (po tom brdu je distrikt dobio ime) koje leži nedaleko od sela Uffington.</s>

<s>U blizini postoje još dosta prahistorijskih artefakata kao što je Megalit Wayland's Smithy.</s><s>Zbog tog je uređena šetnica Ridge, kojom se mogu obići te znamenitosti.</s><s>U sredini distrikta leži staro trgovište Wantage u kom je  847. rođen kralj Alfred Veliki.</s>

<s>Pored same doline i sjevernih padina Berkshire Downsa, teren distrikta proteže se i po dobrom dijelu doline Temze, gdje leži Abingdon najveći urbani centar, tu Ock ima ušće u Temzu.</s>

<s>Privreda</s>

<s>Vale of White Horse je pretežno ruralni kraj, ali ima nešto Istraživalačkih institucija, kao što je Centar za nuklearnu energiju i Vijeće za poljoprivredu i nešto tvornica koje proizvode automobilske dijelove i  kirurške instrumente.</s>

<s>Historija</s>

<s>Administrativna jedinica Vale of White Horse osnovana je 1. aprila 1974. kao distrikt, spajanjem dotašnjeg Borougha Abingdon sa urbanim distriktom Wantage i ruralnim distriktima Faringdon i Wantage (djelomično).</s>

<s>Izvori</s>

<s>Vanjske veze</s>

<s>Vale of White Horse District Council</s>

<s>Administrativna podjela Engleske
Oxfordshire</s>

